2002 Westhofen Aulerde Riesling Trockenbeerenauslese from Weingut Wittmann (Westhofen) | Wein-Plus Wine Guide
Last reviewed: 28 December 2003 ‘Werkplek-skieter’ sal skuld erken | Maroela Media
‘Werkplek-skieter’ sal skuld erken
Nicolene Schreuder en Dawid Connoway. Foto: Facebook
Dawid Connoway, die man wat daarvan beskuldig word dat hy verlede maand sy voormalige verloofde koelbloedig by haar werkplek in Pretoria doodgeskiet het, sal skuld erken.
Dít het Dinsdag aan die lig gekom tydens Connoway (39) se verskyning in die Pretoria-landdroshof. Connoway sou na verwagting om borgtog aansoek gedoen het, maar het toe besluit om sy aansoek te laat vaar.
Connoway het op 29 April na bewering sy eksverloofde, Nicolene Schreuder (35), by haar werkplek in Moreletapark doodgeskiet. Hy het op sy motorfiets gevlug en Schreuder is op die toneel dood.
Connoway is later die aand by sy ma se huis op ŉ plaas in Bronkhorstspruit in hegtenis geneem. Die polisie het hom in ŉ instapkluis gevind waar sy ma hom probeer versteek het. Sy ma en haar vriend is ook vir dwarsboming van die gereg in hegtenis geneem.
Hooflanddros Desmond Nair het die hofverrigtinge tot 18 Julie uitgestel wanneer Schreuder se nadoodse verslag beskikbaar sal wees.
Nicolene Schreuder Pretoria
Man wat honde glo met gholfstok doodslaan, weer in hof
‘Brits-ontbloter’ veroorsaak vyf botsings
Dit behoort nie nuus te wees dat hy skuld sal erken. Of was daar enige manier waarop hy sou kon verdoesel dat hy ‘n koelbloedige moordenaar is?
Ek wonder waarmee het hy gedink toe hy van die begin af op die simpel idee afgekom het. Miskien sal hy nou agterkom die lewe draai nie om spesifieke mense en hulle siek selfsugtigheid nie. Gelukkig behoord hy nou ‘n goeie klompie jare voor hom in ‘n baie harde lewenskool te hê om groot te word.
Eintlik is dit dood logies, wie anders het die skoot afgevuur?
Dit lyk my al hoe meer en meer mans probeer met moord wegkom. Ek mag seker ook nie sê hulle is barbaars nie (seker gawe kêrels, né?)
Christa, hy het darem die vuilwerk self gedoen en nie iemand gehuur. Dit maak egter nie van hom ‘n ‘gentleman’. Meeste mans wil egter eerder ‘n ding [email protected] of [email protected] as om sagkens te werk te gaan. Waarom mekaar dan nie net UITLOS as om die res van jou lewe op te foeter? Die “tel-tot-tien” bly maar ‘n groot waarheid maar nie so maklik toegepas.
Dink eers en doen dan. NIE drink eers en doen dan.
Ek maak laasgenoemde sin nie van toepassing op hierdie gebeure maar veralgemeen daarmee.